She-Hulk: Attorney at Law

**She-Hulk: Attorney at Law** on yhdysvaltalainen Jessica Gaon luoma Disney+-suoratoistopalveluun julkaistu supersankarisarja, joka perustuu Marvel Comicsin Hulktar-sarjakuvahahmoon. Se on Marvel Cinematic Universen (MCU) kahdeksas Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Gao toimii sarjan pääkäsikirjoittajana ja Kat Coiro johtaa sarjan ohjaajien tiimiä.

Sarjan pääosassa on Tatiana Maslany, joka esittää Jennifer Waltersia / Hulktarta. Sarjassa näyttelevät myös Josh Segarra, Jameela Jamil, Ginger Gonzaga, Jon Bass, Griffin Matthews, Steve Coulter, Mark Linn-Baker, Tess Malis Kincaid, Megan Thee Stallion, Rhys Coiro, Patti Harrison, Mark Ruffalo, Charlie Cox, Benedict Wong, Renée Elise Goldsberry ja Tim Roth. Sarja julkistettiin virallisesti elokuussa 2019 D23 Expo -messuilla ja Gao palkattiin marraskuussa. Syyskuussa 2020 Coiro palkattiin yhdeksi sarjan ohjaajista ja Maslany valittiin pääosan esittäjäksi. Joulukuussa Anu Valia valittiin sarjan toiseksi ohjaajaksi. Kuvaukset alkoivat huhtikuussa 2021 ja päättyivät elokuussa 2021, sijoittuen Los Angelesiin ja Atlantaan.

*She-Hulk: Attorney at Law* koostuu yhdeksästä jaksosta, jotka julkaistiin Disney+:aan MCU:n neljännen vaiheen viimeisenä sarjana 18. elokuuta – 13. lokakuuta 2022. Sarja sai positiivisen vastaanoton, kriitikoiden kehuessa Maslanyn roolisuoritusta, vaikka sarjan visuaaliset efektit saivat ristiriitaisemman vastaanoton.

## Juoni
Jennifer Walters, on yli 30-vuotias sinkkunainen ja asianajaja, josta tulee serkkunsa, Bruce Bannerin, veren vaikutuksesta suurikokoinen, vihreä supersankari Hulktar, ja pian tämän jälkeen myös vastaperustetun superihmisten lakiosaston keulakuva.

## Näyttelijät
### Päärooleissa

### Sivurooleissa

### Vierailevat

## Jaksot

|}

## Tuotanto
### Kehitys
Heinäkuussa 1989 Hulktarin odotettiin esiintyvän televisioelokuvassa *[[Hulkin kuolema]]* (1990). Hahmo ei kuitenkaan esiintynyt ja ABC:n suunnittelema televisiosarja hahmosta peruttiin kuukausi myöhemmin. Elokuussa 2019 Marvel Studios julkisti D23 Expo -messuilla aikovansa toteuttaa Disney+-suoratoistopalveluun televisiosarjan *She-Hulk*. Marvel Studiosin johtaja Kevin Feige kertoi, että hahmo esiintyisi sarjan jälkeen sivuhahmona MCU-elokuvissa. Marraskuussa 2019 Jessica Gao palkattiin sarjan pääkäsikirjoittajaksi. Syyskuussa 2020 Kat Coiro osallistui neuvotteluihin sarjan ensimmäisen jakson ohjaamisesta sekä vastaavan tuottajan paikasta. Joulukuussa 2020 vahvistettiin, että Anu Valia on sarjan toinen ohjaaja. Sarja koostuu 10 jaksosta, jotka ovat 30 minuutin pituisia. Helmikuussa 2021 Feige kertoi, että osa sarjoista, kuten *She-Hulk* ja *[[Moon Knight (minisarja)|Moon Knight]]*, ovat rakenneltu niin, että niille voisi tehdä useamman tuotantokauden, toisin kuin *[[WandaVision]]* (2021), joka vain johtaa tuleviin elokuviin.

### Käsikirjoittaminen
Dana Schwartz, Melissa Hunter, Cody Ziglar, Kara Brown, ja Zeb Wells toimivat sarjan muina käsikirjoittajina. Toukokuussa 2020 Schwartz kertoi, että sarjan käsikirjoitukset oli saatu valmiiksi.

### Roolijako
MCU-elokuvissa Hulkia näytellyt Mark Ruffalo sanoi marraskuussa 2020 keskustelevansa Feigen kanssa mahdollisesta esiintymisestä sarjassa. Maaliskuussa 2020 Ruffalo vahvisti osallistuneensa virallisiin keskusteluihin rooliinsa palaamisesta. Syyskuussa 2020 Tatiana Maslanyn raportoitiin olevan valittu pääosan esittäjäksi. Maslany kuitenkin kiisti roolivalinnan seuraavan kuukauden aikana, sanoen, että kyseessä oli vain ”käsistä riistäytynyt lehdistötiedote”. *[[The Hollywood Reporter]]* kuitenkin yhä raportoi Maslanyn roolivalinnasta marraskuussa 2020, kunnes Marvel Studios itse vahvisti sen joulukuussa 2020, Disneyn Investor Day -tapahtumassa, vahvistaen myös Ruffalon paluun Hulkin rooliin ja Tim Rothin paluun Emil Blonskyn / Kuvotuksen rooliin *[[The Incredible Hulk]]ista* (2008). Feige vihjaili, että sarjassa esiintyisi muitakin MCU-hahmoja, johtuen Waltersin työstä asianajajana. Tammikuussa 2021 Ginger Gonzaga valittiin näyttelemään Waltersin parasta ystävää, ja huhtikuussa Renée Elise Goldsberry valittiin näyttelemään tuntematonta hahmoa. Kesäkuussa Jameela Jamil valittiin näyttelemään Titaniaa. Seuraavan kuukauden aikana myös Josh Segarran paljastettiin näyttelevän sarjassa. Toukokuussa 2022 paljastettiin, että Benedict Wong palaa MCU-elokuvista tuttuun rooliinsa Wongina, minkä lisäksi myös Jon Bass näyttelee sarjassa tuntematonta roolia. Myöhemmin saman kuukauden aikana paljastui, että myös Nicholas Cirillo, ja David Otunga ovat osa sarjan näyttelijäkaartia. Griffin Matthewsin paljastettiin myös näyttelevän sarjassa. Ja heinäkuussa Drew Matthewsin paljastettiin näyttelevän Dennis ”Buck” Bukowskia. Lisäksi Goldsberryn hahmon paljastettiin olevan Mallory Book, joka on asianajajana samassa asianajoyhtiössä kuin Walters.

Feige vihjaili myös, että Waltersin ammatin vuoksi sarjassa tultaisiin ehkä näkemään joitain tuttuja MCU-hahmoja, Maslanyn vahvistaessa, että sarjassa esiintyisi joitain todella ”hauskoja hahmoja”, joita Walters puolustaisi oikeudessa. Charlie Coxin paljastettiin heinäkuussa 2022 palaavan MCU-rooliinsa Matt Murdockina / Daredevilinä heinäkuussa 2022.

### Kuvaukset
Kuvaukset alkoivat Los Angelesissa 10. huhtikuuta 2021, ja siirtyivät 12. huhtikuuta Trilith Studiosin tiloihin, Atlantaan, Coiron ja Valian ohjatessa sarjan jaksot. Florian Ballhaus kuvasi Coiron ohjaamat jaksot ja Doug Chamberlain kuvasi Valian ohjaamat jaksot. Kuvausten oli alun perin tarkoitus alkaa 6. heinäkuuta 2020, mutta ne viivästyivät ensin maaliskuulle 2021 ja myöhemmin saman vuoden huhtikuulle koronaviruspandemian vuoksi. Kuvaukset päätyivät 26. elokuuta 2021.

### Jälkituotanto
Digital Domain, FuseFX, Trixter ja Wētā FX loivat sarjan visuaaliset efektit.

### Musiikki
Amie Doherty paljastettiin heinäkuussa 2022 sarjan säveltäjäksi. Doherty halusi sarjan pääteeman sopivan sekä Waltersille oikeussaliin että Hulktarille siirtymisenä ”tähän suuren supersankarimaailmaan”. Doherty kuvaili Hulktaren osaa sarjan pääteemasta ”suureksi ja mahtipointiseksi big and bombastic”, ja sellaiseksi, joka sopisi MCU:hun ”vakiintuneeseen ääneen”. Hän näki Waltersin osion haastavampana sovitettavana MCU: ääneen, mutta silti ainutlaatuisena. Hän oli inspiraation saamiseksi katsonut paljon lakidraamasarjoja kuten *Ally McBealiä*, *[[Good Wifea]]* (2009–2016), ja *[[The Good Fightia]]* (2017–2022). Doherty halusi tuoda orkesterin rinnalle ”modernia” ääntä, tutkien muun muassa Megan Thee Stallionin, Billie Eilishin, ja muiden ”top 40:n” artistien kappaleita. Puupuhallinsoittimet jätettiin tarkoituksella pois orkesterimusiikista, Dohertyn käyttäessä syntikoita niiden korvikkeina. Sävellyksissä käytettiin kuitenkin vaskipuhaltimia ja jousisoittimia. Sävellykset nauhoitettiin Synchron Stage Viennassa.

Marvel Music ja Hollywood Records julkaisivat sarjan sävellykset sisältävän soundtrackin kahdessa osassa: neljän ensimmäisen jakson soundtrack julkaistiin 16. syyskuuta, ja viiden viimeisen jakson soundtrack 19. lokakuuta. Sarjan pääteema julkaistiin julkaistiin singlenä 18. elokuuta.

## Julkaisu
*She-Hulk: Attorney at Law* koostuu yhdeksästä jaksosta, jotka julkaistiin Disney+:aan yksitellen joka torstai 18. elokuuta 2022 alkaen ja 13. lokakuuta 2022 asti. Sarjan jaksot oli alun perin tarkoitus julkaista keskiviikkoisin 17. elokuuta alkaen. Se oli osa MCU:n neljättä vaihetta.

## Tulevaisuus
Marraskuussa 2019 Kevin Feige sanoi hahmon tulevan esiintymään sarjan jälkeen myös tulevissa MCU-elokuvissa. Helmikuussa 2021, hän sanoi, että osa Marvel Studiosin sarjoista, kuten *She-Hulk* ja *[[Moon Knight (minisarja)|Moon Knight]]* (2022), kehitettiin siinä toivossa, että niillä olisi mahdollisuus saada lisää tuotantokausia, toisin kuin *[[WandaVision]]* (2021), joka kehiteiltiin vain johdatuksena elokuviin. Coiro kommentoi aihetta lisää elokuussa 2022, sanomalla, että sarja voisi joko saada toisen tuotantokauden tai esiintyä elokuvissa. Gaolla oli idea toisesta tuotantokaudesta, mutta halusi keskittyä kertomaan kokonaisen tarinan ensimmäisellä tuotantokaudella. Gän toivoi kuitenkin, että hänen ideioitaan sekä ensimmäiseltä tuotantokaudelta pois jätettyä materiaalia voitaisiin käyttää tulevissa projekteissa.

Tammikuussa 2024, Maslany sanoi, että oli hyvin epätodennäköistä, ettäsarja saisi toisen tuotanokauden, selittäen ”Luulen, että menimme yli budjetin, ja että Disneyn reaktio oli ’Ei kiitos!’”. *[[io9]]* kontekstualisoi Maslanyn kommentit huomauttamalla, että Disneyn entisen toimitusjohtajan Bob Igerin paluu yhtiöön marraskuussa 2022 sai Disneyn uudelleenarvioimaan sisältönsä julkaisutahtia, myös Marvel Studiosin osalta. He sanoivat: ”vaikka Marvel yrittää parhaillaan selvittää asioitaan, *She-Hulkin* toista tuotantokautta ei ole kokonaan hylätty. Se vain vaikuttaa tällä hetkellä epätodennäköisemmältä”, vaikka oli Maslany kanssa samaa mieltä siitä, että sarjaan täytyisi tehdä ”merkittäviä muutoksia” visuaalisiin efekteihinsä, jotta niistä tulisi kustannustehokkaita.

## Huomioita

## Lähteet

## Aiheesta muualla
*
*Sarjan traileri YouTubessa